Clément Paillart

Clément Paillart (1815-1851)

Clément Paillart est né à Hallencourt l’11 éd févrié 1815.

In 1839, il acate eune  imprimerie pi i crée un jornal « l’ Abbevillois » in 1840.

Clément Paillart il étoait bonapartisse pi apreu l’révolution éd 1848, il écrit din sin jornal des contes pi des lettes in picard d'sous ch’nom : Jacques Croëdur ed Veuchelles et pi Jean Pronieux.

In 1851, i défunque d'eune fiève tifoïde.

 Jacques Croédur 
 Chés gins dé ch' quartier Saint-Gilles d'Advile i n'n ont foait un géant. 
 Jack Lebeuf il o foait eune binde à déssins aveuc Croédur in 1946. * Jack Lebeuf, Din ch’jornal « Bresle et Vimeu libres » , Gamaches (1946)  * Jacques Croédur i voeyage , histoère pi images ed Jack – (1955) , Ch’Lanchron Ed (1984)

 eune histoère 
Vlo un conte picard écrit pèr Jacques Croédur (Clément Paillart) din chu jornal " L’Abbevillois " * Glossaire étymologique et comparatif du patois picard: ancien et moderne, précédé de recherches philologiques et littéraires sur ce dialecte, Jules Corblet, Dumoulin Ed , (1851)  page 78  *  Contes des provinces de France , Sébillot Paul, Paris, Librairie Léopold Cerf  (1884) , page  311.

I gn’y avoait ein foës ein curé qu’étoait voëzin d’ein maricheu ; et pis ch’maricheu il avoait ein coq qui randichoait dins le courtil d’ech’ prébyterre , et pis i dégrattoait chés leguemes, du matin au vèpe. Ch’curé i meninchoait ch’maricheu ed li tuer sin gratteu de coq : ch’maricheu n’ein besoait que rire. Ein jour, ch’curé ein colere, il o tué che coq, tout d’boein. Cakaine, s’mékaine, al l’o pleumé et pis al l’o mis dins sin pot au fu pour foaire d’ol soupe. Ch’curé s’ein vo dire ess’messe. Ch’maricheu il l’o reincontré ; i li demandit : - << Quoé qu’o dit de nouvieu, monsieu le curé ? >> - << O dit, qui dit che curé que trop gratter cuit… tachez ed comprendre si oz avez du comprendoëre. >>  Che maricheu qui ne voyait pus sin coq, il l’o charché ed tout coin, ed tout bord, pour el trouvoèr. Il o comprins à la fin que sin coq il avoait le co copé, et pis qui cuisoait. I vo trouver el mékaine d’ech curé dins ch’prébyterre :
- << Cakaine, qui li disit, monsieu le curé i n’o poent de vin pour dire s’messe, allez n’y ein porter dins ch’l’église.>>
Pendant qu’ Cakeine al vo porter du vin à sin moette, ch’maricheu i preind ch’ pot au fu ocché qu’sin coq y cuisoait et pis i l’ porte dins s’moézon. S’ein r’nant d’ol messe, monsieu l’curé i dit à ch’ maricheu : - << Maricheu, quoé qu’o dit de nouvieu ? >>– << O dit que trop parler nuit, monsieu le curé, tachez à vo tour ed compreindre. >>
Ch’maricheu, il o mingé sin coq à part li comme ein goinffre et pis i n’ n’o ieu enne indigession. Comme il étoait malade, monsieu le curé il l’o venu vir.  – << Quoé qu’ch’est qu’oz avez donc, ch’maricheu ? >> - << J’ai, qu’i dit, monsieu le curé, que trop manger incommode. >>
Et pis vlo c’ment qu’oz o foait ch’ proverbe : Trop gratter cuit, trop parler nuit, trop minger incommode.
</center>

 Référinches 

 Sources 

 René Debrie, Jacques Croëdur, héros légendaire abbevillois , édité pèr ech Crdp d’Anmien.

Catégorie:Écrivin in picard‎